Oficiālais Vēstnesis L 114 , 07/05/1991 Lpp. 0027 - 0029

Speciālizdevums somu valodā: Nodaļa 2 Sējums 8 Lpp. 0014

Speciālizdevums zviedru valodā: Nodaļa 2 Sējums 8 Lpp. 0014



Komisijas Regula (EEK) Nr. 1176/191 (1991. gada 6. maijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 315/91 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā šajā regulā iekļautie pasākumi ir saskaņā Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir piemērojama visās dalībvalstīs. Briselē, 1991. gada 6. maijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 37, 9.2.1991., 24. lpp. -------------------------------------------------- PIELIKUMS Preču apraksts | KN klasifikācijas kods | Pamatojums | (1) | (2) | (3) | 1.Komplekts, kas sagatavots pārdošanai mazumtirdzniecībā un sastāv no:a)viegla trikotāžas apģērba gabala (100 % kokvilna), kas apdrukāts ar daudzkrāsainiem ornamentiem, paredzēts valkāšanai ķermeņa augšdaļā, ar garām piedurknēm un cieši pieguļošu kakla līniju, ko daļēji var atvērt priekšpusē un kas pogājama no labās uz kreiso pusi. Šim izstrādājumam ir rievota apkaklītes daļa, piedurkņu gali un apģērba apakšmala, turklāt tas ir tādā pašā krāsā kā bikses;b)tādas pašas krāsas vieglām trikotāžas biksēm (100 % kokvilna), kas sniedzas no jostasvietas līdz potītēm, bez rāvējslēdzēja pie jostasvietas. Bikses pie jostasvietas satur elastīga josta, bet bikšu staru galos ir rievojums.(Skatīt 446. fotoattēlu) | 61083190 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 6108, 610831 un 61083190 apraksts. Ņemot vērā komplekta vispārējo izskatu un materiāla vieglumu, tas uzskatāms par pidžamu. | 2.Komplekts, kas sagatavots pārdošanai mazumtirdzniecībā un sastāv no:a)no viegla materiāla, divkrāsaina (svītraina) trikotāžas apģērba gabala (100 % kokvilna), kas paredzēts valkāšanai ķermeņa augšdaļā, ar garām piedurknēm un brīvu, apaļu kakla līniju, bez aizdares. Šim izstrādājumam ir rievota apkaklītes daļa, piedurkņu gali un apģērba apakšmala, kā arī rotājums apģērba priekšpusē;b)tāda paša auduma biksēm, kas sniedzas no jostasvietas līdz potītēm, bez rāvējslēdzēja pie jostasvietas. Bikses pie jostasvietas satur elastīga josta, bet bikšu staru galos ir rievojums.(Skatīt 464. fotoattēlu) | 61083190 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 61. nodaļas 8. piezīme, kā arī KN kodu 6108, 610831 un 61083190 apraksts. Ņemot vērā apģērba gabalu vispārējo izskatu un materiāla vieglumu, šis komplekts uzskatāms par pidžamu. | 3.Viegla materiāla apģērbs, kas izgatavots no divējāda dažādu krāsu auduma (100 % kokvilna), kas paredzēts valkāšanai ķermeņa augšdaļā, taisni piegriezts, ar apaļu, cieši pieguļošu kakla līniju, ar īsām piedurknēm, krūšu līmenī — ar divām kabatām, kā arī ar sašņorējamu kapuci. Šis izstrādājums ir atverams pilnā garumā priekšpusē, pogas pogājamas no kreisās uz labo pusi, piedurkņu gali un apakšmala ir apvīlēta (atpūtas krekls).(Skatīt 462. fotoattēlu) | 62052000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 6205 un 62052000 apraksta. Skatīt arī harmonizētās sistēmas paskaidrojumus, kas attiecas uz pozīciju 6205 | 4.Viegla materiāla apģērba gabals (100 % kokvilna), kas paredzēts valkāšanai ķermeņa augšdaļā, taisni piegriezts, ar cieši pieguļošu apaļu kakla līniju, ar garām piedurknēm un manšetēm, krūšu līmenī — ar divām kabatām, kā arī ar kapuci, kas sasienama ar lentīti. Šis izstrādājums ir atverams pilnā garumā priekšpusē, pogas pogājamas no kreisās uz labo pusi. Uz kabatām ir rotājumi, kā arī uzdruka uz mugurdaļas, apakšmala ir apvīlēta (atpūtas krekls).(Skatīt 463. fotoattēlu) | 62052000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 6205 un 62052000 apraksts. Skatīt arī harmonizētās sistēmas paskaidrojumus, kas attiecas uz pozīciju 6205 | +++++ TIFF +++++ | --------------------------------------------------